
Juhkentali tn 8, Vaivara tn 7 ja nende lähiala 

detailplaneeringu vastuvõtmine ja avaliku 
väljapaneku korraldamine 
1. Asjaolud ja menetluse käik

Detailplaneeringu algatamise ettepaneku esitas Gesti Hotel OÜ juhatuse liikme Enrico Gino Levi isikus. 
Vastuvõtmisele esitatud Juhkentali tn 8, Vaivara tn 7 ja nende lähiala detailplaneeringu eesmärgiks on kruntide liitmine ja sihtotstarbe muutmine 100 % elamumaast 30 % äri- ja 70 % elamumaaks. Määratakse ehitusõigus kuni 3 hoone ehitamiseks (suurim ehitusalune pindala 1600 m², kõrgus kuni 16 m, kuni 4 korrust ja maa-alune korrus). Sõidukite juurdepääs planeeritavale maa-alale toimub Juhkentali tänavalt. Planeeritakse uus krundisisene juurdepääsutee maa-alusesse parklasse (kokku 35 parkimiskohta). Suurem osa olemasolevast haljastusest säilitatakse, planeeritakse väikese pargi ehitamine. Krundi haljastusprotsent on ca 20%, täisehitusprotsent – 29%. Planeeringuga lahendatakse maa-ala heakorrastus, liikluskorraldus ja jalakäijate teed. Määratakse tehnovõrkude asukohad. Planeeringuala pindala on ca 0,6 ha.
Planeering on kehtivat Narva linna üldplaneeringut muutev krundi maakasutuse sihtotstarbe osas.
Detailplaneering algatati 28.06.2007 Narva Linnavolikogu otsusega nr 281. 

17.05.2010 Narva Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt koostatud detailplaneeringu. 

02.06.2010 teatas Ida-Viru Maavanem kirjaga nr 1.2-38/2099-2, et kooskõlas Planeerimisseaduse §17 lg 3 p 2, ei pea ta vajalikuks Juhkentali tn 8, Vaivara tn 7 ja nende lähiala detailplaneeringule täiendavate kooskõlastamiste määramist.

2. Õiguslikud alused
2.1. Vastavalt kohaliku omavalitsuse korralduse seaduse §22 lõikele 2, Planeerimisseaduse §18 lõikele 1, lõike 2 punktile 2, lõikele 6, lõikele 61 ja lõike 7 punktile 2, § 19 punktile 1 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse §10 lg 2 p 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Juhkentali tn 8, Vaivara tn 7 ja nende lähiala detailplaneering ja suunata avalikule väljapanekule.

4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

